હાલમાં જ તેમની બ્રિટનની મુલાકાત પૂરી થઈ. તેમાં પણ ભારે જોણું થયું હતું. તેમણે બ્રિટનના વડાંપ્રધાન થેરેસા મે માટે અપમાનજનક સ્થિતિ ઊભી કરી હતી. સામે બ્રિટનમાં પણ ડોનાલ્ડ ટ્રમ્પ વણનોતર્યા મહેમાન હોય તેવી સ્થિતિ હતી. ઠેરઠેર તેમનો વિરોધ થયો હતો. તેમના વિશે ભાતભાતની ટીપ્પણીઓ થતી રહી હતી. થેરેસા સરકારને કદાચ ખ્યાલ હતો કે મોંફટ ટ્રમ્પ મુશ્કેલી કરશે. તેથી તેમની મુલાકાતને સત્તાવાર દરજ્જો પણ આપવામાં આવ્યો નહોતો. કોઈ દ્વિપક્ષી કરારો કે સમજૂતિઓ કે સંયુક્ત નિવેદનો જાહેર થયા નહિ.